Vabaks agendiks saava Margus Hundi palkamist kaalub ka NFL-i valitsev meister New England Patriots.
Täna kell 22.59 Eesti aja järgi pannakse ametlikult punkt Ameerika jalgpalli liiga NFL hooajale ja mängijaist, kelle lepingud lõpevad, saavad vabad agendid. Ka eestlase Margus Hundi nelja-aastane kontraht Cincinnati Bengalsiga, mille jooksul ta teenis töötasuna 3 671 100 dollarit, kaotab kehtivuse.